kardosdrur/scandi-wiki huggingface dataset:
Traunviertel

Traunviertel (eller Traunkreis) er et regionalt område beliggende i den østrigske delstat Oberösterreich. Området er opkaldt efter floden Traun, der oprindelig udgjorde områdets nordvestlige afgrænsning mod Oberösterreich. Da Østrig fik en ændret administrativ opdeling i det 19. århundrede i distrikter ændredes også den nordvestlige grænse til Hausruckviertel. Mod sydvest grænser området til Tennengau i delstaten Salzburg, mod syd til distriktet Liezen i delstaten Steiermark og mod øst til Mostviertel i delstaten Niederösterreich.

Traunviertel består af følgende distrikter:

 Linz (syd for Donau)
 Linz-Land
 Gmunden
 Kirchdorf an der Krems
 Steyr-Land
 Steyr

Oberösterreich er inddelt i fire historiske regioner, og udover Traunviertel er det Hausruckviertel, Innviertel og Mühlviertel.

Historie 
Oprindelig var området ejet af Traungauer greverne Otakar, og indtil 1254 hørte det under Hertugdømmet Steiermark. Med traktaten fra Ofen i 1254 mellem Ottokar 2. af Bøhmen og Béla 4. af Ungarn blev området udskilt af Steiermark og blev til kerneområdet af det nuværende Oberösterreich.

Oberösterreich
Eleftheria i thanatos

Eleftheria i thanatos som på dansk betyder frihed eller død
blev brugt som motto for de græske frihedskæmpere under Den græske uafhængighedskrig (1821–1829).
Mottoet har også haft indflydelse på det græske flag, hvor at de ni striber skulle stamme fra de 9 stavelser der er i mottoet.

Grækenlands historie
The Burning

The Burning er et dansk metalband fra Århus. Bandet blev dannet i 2005 og består af Johnny Haven, Thue Møller, Tobias Høst og bandets nye guitarist Alex Kjeldsen (ex-Dawn of Demise), som erstattede Rasmus Normand, som valgte at forlade bandet i 2009, eftersom det tog for meget af hans tid.
I 2011 forlod Thue Mølller bandet, pga. tinitus, som plagede bassisten så meget, at han måtte give afkald på bandet.
Kort efter trådte bassisten Tobias Nefer (ex Essence) til og er deres nuværende faste fjerde medlem.

I 2007 udgav bandet deres debutalbum Storm The Walls produceret af Jacob Hansen. deres andet album Rewakening udkom i 2009 og er produceret af tyske Kristian "Kohle" Bnifer.

Bandet vandt ved Danish Metal Awards (DMeA) 2008, prisen som årets metal-liveband.

Medlemmer 
 Johnny Haven – Vokal (2005 -)
 Alex Kjeldsen – Guitar (2009 -)
 Tobias Høst – Trommer (2005 -)
 Tobias Nefer - Bas (2011-)
Tidligere medlemmer
 Rasmus Normand – Guitar (2005 – 2009)
 Thue Møller – Bas (2005 – 2011)

Diskografi

Demoer 
 …Every Knee Shall Bow Every Tongue Confess (2006)

Studiealbum 
 Storm The Walls (2007)
 Reawakening (2009)
 Hail The Horde (2010)

Ekstern links

Referencer 

Metalgrupper fra Danmark
Thrash metal-grupper
Musikgrupper fra 2005
Claus Toksvig

Claus Bertel Toksvig (21. oktober 1929 i København – 4. november 1988) var en dansk tv-journalist og EU-parlamentariker.

Baggrund og karriere 
Han blev født i København som søn af Harald og Karen Frederikke Toksvig (født Clauson-Kaas). 
 Gift med Julie Anne Brett (1954). De fik tre børn. Den ældste datter er den kendte komiker Sandi Toksvig.

 Programassistent i London ved BBC's danske udsendelser (1951).
 Reporter hos The Federal Broadcasting Service i det daværende Rhodesia & Nyasaland.
 Ansat ved Danmarks Radio (1958). Var i midten af 1960'erne med til at udbygge TV-Avisen.
 DR's korrespondent i New York (1967-74). Her blev han bl.a. kendt som kommentator under den direkte transmission, da Apollo 11 landede på månen i 1969. 
 Korrespondent i London (1974-82). I 1981 brød han med Danmarks Radio, da han var utilfreds med arbejdstidsreglerne og i protest mod rotationsprincippet, der betød, at han skulle udskiftes som London-korrespondent.

Politisk karriere 
I 1984 indledte Claus Toksvig en ny karriere, da han stillede op til Europa-parlamentet for Det Konservative Folkeparti og blev valgt med tredje største antal stemmer. I parlamentet var han bl.a. med til at udvikle parlamentets rolle efter EF-pakkens vedtagelse. Ved sin død i 1988 var han næstformand for den konservative gruppe i EU-parlamentet.

Toksvig boede til sin død i England, som han i kraft af sit ægteskab var tæt knyttet til.

Bøger 

  Slutspil i Afrika – 1961.
 TV Reporter – 1963.
 Den redigerede virkelighed – 1972.

Filmografi 

Medvirkede i den danske film Reptilicus (1961) i rollen som tv-journalist.

Eksterne henvisninger 
 
 

Journalister fra Danmark
Ansatte i DR
Medlemmer af Europa-Parlamentet fra Danmark 1984-1989
Politikere fra Det Konservative Folkeparti
DBU's Landspokalturnering for herrer 2008-09

DBUs Landspokalturnering for herrer 2008-09 (også kendt som Ekstra Bladet Cup 2008-09 af sponsormæssige årsager) var den 55. udgave af DBUs Landspokalturnering for herrer.

Turneringen blev vundet af F.C. København, som i finalen den 21. maj 2009 i Parken vandt med 1-0 over AaB. Det var F.C. Københavns fjerde pokaltriumf (de tre tidligere sejre blev opnået i 1995, 1997 og 2004), mens AaB imidlertid satte en kedelig rekord ved at tabe holdets syvenede pokalfinale i træk.

Resultater 
Resultater fra 4. runde og frem:

Kilder / eksterne henvisninger 
 RSSSF – Denmark Cup 2008/09 

Fodboldsæson 2008-09
2008-09
Schweiz i Eurovision Song Contest

Schweiz har deltaget i Eurovision Song Contest siden 1956, hvor konkurrencen blev afholdt i Lugano. Det var ét af de første syv lande, der deltog det allerførste år. Landet har i alt to sejre.

I 1956 vandt Schweiz med Lys Assias "Refrain". Det var den anden sang denne aften, hvor hun også sang "Das alte Karussell", da hver deltager deltog med to sange hver.

I 1988 vandt Schweiz igen med "Ne partez pas sans moi" af Céline Dion. 

Schweiz har tre andenpladser. Den første i 1958 med sangen "Giorgio" af Lys Assia. Den næste kom i 1963 med sangen "T'en va pas" af Esther Ofarim. Den seneste andenplads var i 1986 med sangen "Pas pour moi" af Daniela Simons.

Gjon's Tears skulle have deltaget i 2020, som blev aflyst. Han fik dog lov til at stille op igen året efter i 2021, hvor han fik en tredjeplads i finalen og førstepladsen i semifinalen.

Repræsentant 
Nøgle

Pointstatistik 

NOTE: Der er ikke medregnet point fra semifinalerne.

12 point til og fra

Alle point til og fra (1956-2023)

Vært

Kommentatorer og jurytalsmænd

Galleri

Noter

Referencer 

 
Lande i Eurovision Song Contest
Hausruckviertel

Hausruckviertel (eller Hausruckkreis) er et regionalt område i den østrigske delstat Oberösterreich. Området er opkaldt efter bjergryggen Hausruck, og udgør én af fire historiske inddelinger af Oberösterreich. Den nuværende afgrænsning af Hausruckviertel, der ikke har nogen politisk eller administrativ betydning, følger af den ændrede administrative opdeling af Østrig i det 19. århundrede i distrikter. Mens vestgrænsen af Hausruckviertel er fastlagt af den indtil 1779 bestående grænse til Bayern, er den østlige grænse frem til det 19. århundrede fastlagt af floden Trauns forløb. Mod vest grænser Hausruckviertel til Innviertel, mod nord til Mühlviertel afgrænset af Donau, mod øst til Traunviertel og mod syd til delstaten Salzburg.

Hausruckviertel omfatter følgende distrikter:

 Stadt Wels
 Wels-Land
 Eferding
 Grieskirchen
 Vöcklabruck

Oberösterreich er inddelt i fire historiske regioner, og udover Hausruckviertel er det Traunviertel, Innviertel og Mühlviertel.

Oberösterreich
Raoul Kouakou

Raoul Kouakou (født 3. januar 1980) er en tidligere fodboldspiller fra Elfenbenskysten. Han stoppede sin karriere i 2007 efter en alvorlig knæskade.

Klubber i Norden

Sogndal IL 
Da han skiftede til norsk fodbold og Sogndal IL som 22-årig blev det med god succes, men også mange røde kort. Den norske presse gav ham kælenavnet "Røde Raoul" på grund af samme.

Malmö FF 
I august 2005 skiftede han til han til den svenske klub Malmö FF på en kontrakt gældende til 2010. Det blev aldrig til den store succes i den skånske, og efter ét år og kun 6 kampe prøvede han lykken som lejesvend i Viborg FF. Efter 6 måneder i Viborg kommer han tilbage, og er i klubben i et halvt år uden førsteholdskampe. Sommeren 2007 skifter han til den norske klub Sandefjord Fotball.

Viborg FF 
"Røde Raoul" nåede også forbi Danmark og Viborg FF i hans karriere, da han indgik en lejekontrakt med midtjyderne gældende efteråret 2006. Viborgs tilhængere var hurtige til at døbe ham Gøgen på grund af den lokale udtale af hans efternavn. Det var dog ikke røde kort han blev kendt for i Superligaen. Det var derimod hans debut mod Randers FC, hvor han 2 minutter efter han kommer på banen scorede et flot mål på saksespark
, og dermed sikrede sejren på 3-1.
Tiden i Viborg var ikke det hvad parterne havde håbet på. Det blev kun til 8 kampe i den grønne trøje, de fleste som indskifter. Så da leje perioden udløb i december 2006 flyttede Kouakou efter eget ønske tilbage til Malmö FF.

Sandefjord 
Den høje forsvarsspiller kommer aldrig i kamp for Sandefjord Fotball efter at han igen kom til norsk fodbold. Kort tid efter sin tiltræden i sommeren 2007 får han en alvorlig knæskade. Skaden var så alvorlig at han er tvunget til at indstille sin karriere. Sandefjord beskyldte efterfølgende Malmö FF for at holde oplysninger om Raoul's knæ tilbage, hvilket klubben afviste.

Referecer 

Fodboldspillere fra Elfenbenskysten
Fodboldspillere fra Viborg FF
Fodboldspillere fra Malmö FF
Fodboldspillere fra Sogndal Fotball
Fodboldspillere fra Sandefjord Fotball
Innviertel

Innviertel (eller Innkreis) er et regionalt område i den østrigske delstat Oberösterreich. Området er opkaldt efter floden Inn og udgør én af fire historiske inddelinger af Oberösterreich. Disse inddelinger har ingen administrativ eller politisk betydning, efter at Østrig fik en ændret administrativ opdeling i det 19. århundrede i distrikter. Mod vest og nord grænser området til Bayern samt Mühlviertel, mod syd til delstaten Salzburg og mod øst til Hausruckviertel.

Innviertel omfatter følgende distrikter:

 Braunau am Inn
 Ried im Innkreis
 Schärding

Oberösterreich er inddelt i fire historiske regioner, og udover Innviertel er det Traunviertel, Hausruckviertel og Mühlviertel.

Historisk hørte Innviertel indtil 1779 til Bayern, hvorefter det blev lagt under Oberösterreich. Under Napoleonskrigene kom Innviertel atter under Bayern, men Wienerkongressen tilkendte i 1814 Østrig Innviertel.
ØInnviertel til Østrig.

Oberösterreich
Mühlviertel

Mühlviertel (eller Mühlkreis) er et regionalt område i den østrigske delstat Oberösterreich. Området er opkaldt efter floden Große Mühl, og udgør én af fire historiske inddelinger af Oberösterreich. Disse inddelinger har ingen administrativ eller politisk betydning efter Østrig fik en ændret administrativ opdeling i det 19. århundrede i distrikter. Mod nord grænser området til Tjekkiet, mod vest til Bayern, mod syd til Hausruckviertel og Traunviertel og mod øst til delstaten Niederösterreich.

Mühlviertel omfatter følgende distrikter:

 Freistadt
 Perg
 Rohrbach
 Urfahr-Umgebung

Oberösterreich er inddelt i fire historiske regioner, og udover Mühlviertel er det Traunviertel, Hausruckviertel og Innviertel.

Eksterne henvisninger 

Oberösterreich
Renato Augusto

Renato Soares de Oliveira Augusto (normalt bare kendt som Renato Augusto) (født 1. februar 1988 i Rio de Janeiro, Brasilien) er en brasiliansk fodboldspiller, der spiller som midtbanespiller hos Beijing Guoan i Kinas Superliga. Han har spillet for klubben siden 2016. Han har tidligere spillet for blandt de brasilianske storklubber Flamengo og Corinthians samt tyske Bayer Leverkusen.

Landshold 
Renato Augusto har (pr. 24. marts 2018) spillet 28 kampe og scoret fem mål for Brasiliens A-landshold. Han spillede desuden i 2007 fire kampe for landets U-20 hold.

Eksterne henvisninger 

Fodboldspillere fra Brasilien
Deltagere ved verdensmesterskabet i fodbold 2018
Fodboldspillere fra Clube de Regatas do Flamengo
Fodboldspillere fra Bayer 04 Leverkusen
Fodboldspillere fra Sport Club Corinthians Paulista
Personer fra Rio de Janeiro
John Lyng

John Daniel Lyng (22. august 1905 i Trondheim – 18. januar 1978 i Bærum) var en norsk politiker, der repræsenterede partiet Høyre. Lyng var Norges statsminister fra 28. august til 25. september 1963 i en koalitionsregering bestående af Høyre, Senterpartiet, Kristelig Folkeparti og Venstre.

Biografi 
I 1927 blev Lyng cand.jur. og læste senere ved Københavns Universitet og Ruprecht-Karls-Universität Heidelberg. Før og efter 2. verdenskrig arbejdede han som advokat og dommer.

Lyng, der oprindeligt var medlem af Frisinnede Venstre, som han var lokalformand for 1934-1935, startede sin politiske karriere i Trondheims kommunalbestyrelse. Her var han medlem 1934-1940. I 1945 skiftede han til Høyre, hvis lokalafdeling i Trondheim han var formand for indtil 1947. Han blev blev medlem af Stortinget for Sør-Trøndelag og Nord-Trøndelag i 1945 og blev genvalgt i 1953. Han var ude af parlamentet en periode, men blev valgt igen i 1958 og 1961, denne gang for Akershus. Fra 1955 til 1959 var han medlem af kommunalbestyrelsen i Skien og var borgmester i Oslo og Akershus fylker fra 1964 til 1970.

Han blev statsminister i august 1963 efter at to repræsentanter fra Sosialistisk Venstreparti tilsluttede sig en mistillidsdagsorden mod Einar Gerhardsens tredje regering. Dagsordenen blev vedtaget med stemmerne 76-74 og var affødt af den såkaldte Kings Bay-sag, der drejede sig om en serie mineulykker i Ny-Ålesund. Socialisternes mistillidsdagsorden var en protest, men allerede efter en måned dannede Arbeiderpartiet atter regering. Efter parlamentsvalget i 1965 lykkedes det imidlertid atter centrum-højre-koalitionen at danne regering med Per Borten som regeringsleder og John Lyng som udenrigsminister. Han sad frem til 1970.

Eksterne links 

Norges statsministre
Udenrigsministre fra Norge
Stortingsrepræsentanter fra Høyre
Borgmestre i Oslo
Jurister fra Norge
Personer fra Trondheim
Arturo Vidal

Arturo Erasmo Vidal Pardo (normalt kendt som Arturo Vidal) (født 22. maj 1987 i Santiago, Chile) er en chilensk fodboldspiller, der  fra 2020 spiller som midtbanespiller hos italienske Inter Milan. Han har spillet i FC Barcelona fra  2018 til 2020, hvor han kom til fra den tyske storklub, FC Bayern München.

Landshold 
Vidal står (pr. 25. januar 2015) noteret for 62 kampe og 9 scoringer for Chiles landshold, som han debuterede for i 2007 i en venskabskamp mod Argentina. Han repræsenterede sit land ved VM i 2010 i Sydafrika & ved Copa America 2011.

Eksterne henvisninger 

 

Fodboldspillere fra Chile
Deltagere ved verdensmesterskabet i fodbold 2010
Deltagere ved verdensmesterskabet i fodbold 2014
Fodboldspillere fra Bayer 04 Leverkusen
Fodboldspillere fra Juventus F.C.
Fodboldspillere fra Colo-Colo
Fodboldspillere fra FC Bayern München
Personer fra Santiago de Chile
Benedikt Fernandez

Benedikt Fernandez (født 8. januar 1985 i Bonn, Vesttyskland) er en tysk fodboldspiller, der spiller som målmand hos Sportfreunde Lotte. Han har spillet for Bayer Leverkusen i 6 år, samt en stor del af sine ungdomsår.

Eksterne henvisninger 
 Benedikt Fernandez på fussballdaten.de

Fodboldspillere fra Tyskland
Fodboldspillere fra Bayer 04 Leverkusen
Personer fra Bonn
Sonny Benneweis

Sonny Gottfried Benneweis (29. december 1933 i Hillerød – 8. juli 1979) var en dansk cirkusartist og elefantdomptør.

Som søn af Ferdinand Benneweis voksede han op med cirkuslivet og blev senere en dygtig elefantdomptør. Når cirkussæsonen var slut optrådte han flere steder i Europa med sine elefanter. Han medvirkede desuden i to spillefilm.

Sonny Benneweis var gift to gange, først 1955-1970 med Lis Tolver Jensen (f. 1936) og fra 1977 med Nelly Jane Benneweis (1934-2009). Han fik tre børn; de to sønner Kim og Miller og datteren Jacqueline med Lis Tolver. Han er begravet på Nyhuse Kirkegård i Hillerød.

Filmografi 
 Vi er allesammen tossede (1959)
 Far til fire i højt humør (1971)

Kilder og eksterne henvisinger 
 

Cirkusartister
Personer fra Hillerød
Godsted Skole

Godsted Skole har haft til huse i mindst tre bygninger gennem tiden. I 1856 blev den daværende skole revet ned og på samme sted erstattet af en ny bygning, som stadig står lige over for Godsted Kirke. I 1920 byggedes en ny skole øst for byen, tæt på voldstedet Ålevad.

Lidt skolehistorie 
Fra 1520 frem til 1814 udstedte forskellige konger bestemmelser om undervisning af børn. De blev aldrig gennemført i fuld udstrækning, men efter loven af 1814 lykkedes det at få oprettet og opretholdt skoler i alle sogne. Undervisningens fornemste formål, var at indprente børnene kristendommens grundregler, Luthers lære, men andre discipliner fik gradvist mere vægt. Lærerne var degne eller skoleholdere (lærere). Der forlangtes ikke nogen formel uddannelse for at få et embede, og arbejdet var ringe lønnet, mest i form af naturalier og adgang til have- og græsningsjord. Skolens omkostninger skulle betales af sognet, der ikke havde nogen indtægter, så gennem tiden havde man etableret et afbalanceret system af naturalieydelser (korn, øl, flæsk m.m.) og et mere eller mindre frivilligt bidrag, som skulle betales af sognets gårdejere. Hvis læreren samtidig var degn, fik han dog derudover en fast sum penge om året.

Godsteds skoler 
Den ældste efterretning handler om 1681. Dette år var der en skoleholder i byen, dvs. at det sandsynligvis ikke blot var degnen, der holdt undervisning om søndagen. I 1735 var der imidlertid ikke nogen skole i byen, men i 1742 var degnen dog begyndt at undervise i en tilbygning til sin bolig. I 1760 findes der igen en skole her, muligvis den bygning, der blev revet ned i 1835. I 1847 var der 40 elever i Godsted Skole.

I 1862 berettes om 21 børn i hver af de 2 klasser, 15 drenge og 27 piger. Øverste klasse gik i skole mandag, onsdag og fredag, mens nederste klasse gik tirsdag, torsdag og fredag. Dette år havde skolen i alt 24 eksemplarer af 3 forskellige læsebøger og 11 landkort! I 1877 var der 34 børn, 15 drenge og 18 piger i de 2 klasser.

Forslag til Undervisningsplan for Godsted Skole (1911) 

Planen blev godkendt af Skoledirektionen for Maribo Amt med den tilføjelse, at hver klasse skulle have mindst 2 timer gymnastik ugentlig om sommeren. 

I 1920 byggedes en ny skole fordi man vurderede, at den gamle var for lille. Byggesagen startede i 1916, men da man greb til at ekspropriere en grund, trak tiden ud og skolen var først færdig i 1920. Allerede 3 år senere måtte man sande at også den nye skole var for lille, og man byggede en mindre bygning, en forskole, til de yngste elever lige ved siden af den egentlige skolebygning. Den blev taget i brug i 1925. Samtidig blev der ansat en forskolelærerinde og skolen havde på det tidspunkt 74 elever i 4 klasser og 2 lærere.

Lærerne ved Godsted Skole 1805-1927 
Rasmus Knudsen 1805-1855
Andreas Christian Andersen 1855-1881
Hans Jørgen Rasmussen 1881-1912
Søren Krog 1912-1927
Alma M. Hansen (forskolelærerinde) 1925-?

Eksterne henvisninger 

Krumsøarkivets årsskrift 1994 (bl.a. nærmere om de forskellige lærere)
Ove Nielsen: Landsbyskolen på Lolland-Falster
Arne Heyn: Nysted Kommune historisk set

Bygninger, konstruktioner og anlæg i Guldborgsund Kommune
Lolland
Folkeskoler
Hans Sarpei

Hans Adu Sarpei (født 28. juni 1976 i Tema, Ghana) er en tidligere ghanesisk fodboldspiller, der spillede som defensiv midtbanespiller. Han nåede at optræde for klubber som Fortuna Köln, MSV Duisburg, VfL Wolfsburg, Bayer Leverkusen samt Schalke 04. Han har gennem sin senior karriere kun optrådt for tyske klubber.

Landshold 
Sarpei nåede at spille 36 kampe og score ét mål for Ghanas landshold, som han debuterede for tilbage i år 2000. Han har efterfølgende to gange repræsenteret sit land ved African Nations Cup, ligesom han var med ved 2006 og VM i 2010.

Eksterne henvisninger 

 Fussballdaten.de spillerinfo

Fodboldspillere fra Ghana
Deltagere ved verdensmesterskabet i fodbold 2006
Deltagere ved verdensmesterskabet i fodbold 2010
Fodboldspillere fra Fortuna Köln
Fodboldspillere fra MSV Duisburg
Fodboldspillere fra VfL Wolfsburg
Fodboldspillere fra Bayer 04 Leverkusen
Fodboldspillere fra FC Schalke 04
Lorry

Lorry er et tidligere forlystelsessted i Allégade på Frederiksberg, i dag hjemsted for TV 2 Kosmopol, teatret Riddersalen og Café Grock. Stedet har sit navn efter dets grundlægger, Frederik Laurentius Feilberg, der også blev kaldet Lorry (1858-1917).

Historie 
I løbet af 1800-tallet blev området omkring Frederiksberg Runddel - Allégade, Pile Allé og en del af Frederiksberg Allé - til Københavns forlystelseskvarter. Gården Enighedslyst i Allégade fik ligesom nabogården Håbet havde det, en serveringshave. I 1877 overtog Julius Carl Otto Kehlet (1856–1907) Enighedlyst og indrettede en sangerindepavillon, Café Chantant. I 1896 købte den lidt fallerede akademiker og skandalejournalist Laurentius Feilberg både Håbet og Enighedslyst med sangerindepavillion, som omdøbtes til Operetten. Kehlet solgte sin etablissement, da han skulle drive den nybyggede restauration i Zoologisk Have. Feilbergs nyerhvervede etablissementet blev kaldt Lorry da Failberg altid underskrev sig som Lorry Feilberg. I 1909 og 1913 etablerede han flere kabaret- og varietérestauranter i nabohusene, Drachmann Kroen, Guldaldersalen og Landsbyen. Inspirationskilden var Haus Vaterland på Potsdamer Platz i Berlin. I 1914 lukkedes sangpavillionen og i stedet åbnedes det endnu eksisterende teater Riddersalen.

Efter Lorry Feilberg drev den legendariske københavnske restauratør Valdemar ”Jernskæg” Nielsen fra 1920 Lorrys etablissement til nye højder med populære revyer og forestillinger i Riddersalen, samt store folkelige sammenkomster i etablissementets restauranter. I 1940 opførtes i Riddersalen Poul Henningsens og Kjeld Abells revykomedie Dyveke med Liva Weel i den ledende primadonna-hovedrolle, hvor hun sang besættelsestidens elskede "Man binder os paa Mund og Haand" med melodi af Kai Normann Andersen. På grund af stedets popularitet under WWII blev Lorry udsat for Schalburgtage tidligt om morgenen til den 20. april 1945. Da der var spærretid, sov meget af personalet og de optrædende kunstnere i etablissementet, men det lykkedes en funktionær at overtale Schalburg-sabotørerne at få lov til, at vække de sovende og få dem ud. Iført nattøj og overfrakker kunne de fra den anden side af Allégade se dele af det gamle forlystelsesetablissement blive sprængt.

Københavnernes forlystelsesvaner ændrede sig og i 1977 gik Lorry i betalingsstandsning. Nogle år senere blev det overtaget af Frederiksberg Kommune. Efter omfattende istandsættelse blev etablissementet udlejet til blandt andre Jesper Klein og hans Klyder. Ved etableringen af TV 2/Lorry i 1989 lejede tv-stationen sig ind i bygningerne og lukkede restauranten. I 1999 købte TV 2/Lorry stedet af kommunen. Jytte Abildstrøms teater overlevede i Riddersalen og i dag rummer komplekset tillige en café, Café Grock.

Litteratur 
 Poul Holst, Lorry – Bidrag til Frederiksbergs forlystelses- og kulturliv gennem ca. 175 år, Lindberg-Pedersens Boghandel, 1978.

Referencer 

Bygninger, konstruktioner og anlæg på Frederiksberg
Forlystelsesvirksomheder i Danmark
SC Fortuna Köln

SC Fortuna Köln er en tysk fodboldklub, der har hjemmebane i Köln i delstaten Nordrhein-Westfalen.

Klubben blev dannet i 1948 som en fusion af Bayenthaler SV, Sparkassen-Verein 1927 Köln och SV Victoria 1911 Köln. I 1976 blev FC Alter Markt Köln en del af klubben. Et højdepunkt i klubbens historie var finalen i DFB-Pokalturnerningen i 1983, som var et lokalopgør mod 1. FC Köln. Sidstnævnte vandt 1-0. Klubben gik konkurs i 2005 og blev derfor tvangsnedrykket.

En af klubbens nøglefigurer har været Jean Löring.

Tidligere kendte spillere 
  Jacob Svinggaard
  Mikkel Beck
  Wolfgang Fahrian
  Tony Woodcock
  Noel Campbell
  Thomas Brdarić
  Julio Baylon
  Hans-Jürgen Gede
  Ali Mousavi
  Daniel Majstorović
  Dirk Lottner
  Charles Akonnor
  Viktor Pasulko
  Adam Matysek
  Jovan Kirovski

Eksterne henvisninger 

 Klubbens hjemmeside

Fodboldklubber i Tyskland
Etableret i 1948
Sport i Köln
Fanejede fodboldklubber